title: 2011/55/EU: Sklep Sveta z dne 24. januarja 2011 o imenovanju treh švedskih članov in štirih švedskih nadomestnih članov Odbora regij

text:
               28.1.2011

               SL

               Uradni list Evropske unije

               L 25/31

         SKLEP SVETA
   z dne 24. januarja 2011
   o imenovanju treh švedskih članov in štirih švedskih nadomestnih članov Odbora regij
   (2011/55/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga švedske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU in 2010/29/EU o imenovanju članov in nadomestnih članov Odbora regij za obdobje od 26. januarja 2010 do 25. januarja 2015 (1).

               (2)

               Zaradi izteka mandata Kenta JOHANSSONA, Marie WALLHAGER NECKMAN in Kristine ALVENDAL so se sprostila tri mesta članov Odbora regij. Zaradi izteka mandata Susanne HABY, Berntha JOHNSONA, Jensa NILSSONA in Ingele NYLUND WATZ so se sprostila štiri mesta nadomestnih članov Odbora –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člane:

                           —

                           Kent JOHANSSON, Skara kommun

                           —

                           Britt-Marie LÖVGREN, Umeå kommun

                           —

                           Jelena DRENJANIN, Huddinge kommun

                     ter

               (b)

               za nadomestne člane:

                           —

                           Martin ANDREASSON, Västra Götalands läns landsting

                           —

                           Marie SÄLLSTRÖM, Blekinge läns landsting

                           —

                           Marie-Louise RÖNNMARK, Umeå kommun

                           —

                           Carin JÄMTIN, Stockholms kommun.

         Člen 2
   Ta sklep začne veljati na dan sprejetja.

      V Bruslju, 24. januarja 2011

            Za Svet

            Predsednik

         FAZEKAS S.

      (1)  UL L 348, 29.12.2009, str. 22, in UL L 12, 19.1.2010, str. 11.


title: 2007/839/ES: Sklep Sveta z dne 29. novembra 2007 o sklenitvi Sporazuma med Evropsko skupnostjo in Ukrajino o ponovnem sprejemu oseb

text:
               18.12.2007

               SL

               Uradni list Evropske unije

               L 332/46

         SKLEP SVETA
   z dne 29. novembra 2007
   o sklenitvi Sporazuma med Evropsko skupnostjo in Ukrajino o ponovnem sprejemu oseb
   (2007/839/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 63(3)(b) v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija je v imenu Evropske skupnosti z Ukrajino izpogajala Sporazum o ponovnem sprejemu oseb.

               (2)

               Sporazum je bil v skladu s Sklepom Sveta, sprejetim 12. junija 2007, v imenu Evropske skupnosti podpisan dne 18. junija 2007, s pridržkom njegove morebitne poznejše sklenitve.

               (3)

               Sporazum bi bilo treba odobriti.

               (4)

               Sporazum ustanavlja Skupni odbor za ponovni sprejem, ki lahko sprejme svoj poslovnik. Primerno je zagotoviti poenostavljen postopek za sprejemanje stališča Skupnosti v tem primeru.

               (5)

               V skladu s členom 3 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, je Združeno kraljestvo sporočilo, da želi sodelovati pri sprejetju in uporabi tega sklepa.

               (6)

               V skladu s členoma 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti, in brez poseganja v člen 4 Protokola, Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (7)

               V skladu s členoma 1 in 2 Protokola o stališču Danske, ki je priložen k Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SKLENIL:
   Člen 1
   Sporazum med Evropsko skupnostjo in Ukrajino o ponovnem sprejemu oseb se odobri v imenu Skupnosti.
   Besedilo sporazuma je priloženo temu sklepu.
   Člen 2
   Predsednik Sveta pošlje uradno obvestilo iz člen 20(2) Sporazuma (2).
   Člen 3
   Komisija, ki ji pomagajo strokovnjaki iz držav članic, zastopa Skupnost v Skupnem odboru za ponovni sprejem, ustanovljenem na podlagi s členom 15 Sporazuma.
   Člen 4
   Stališče Skupnosti v okviru Skupnega odbora za ponovni sprejem glede sprejetja njegovega poslovnika v skladu s členom 15(5) Sporazuma sprejme Komisija po posvetovanju s posebnim odborom, ki ga imenuje Svet.
   Člen 5
   Ta sklep se objavi v Uradnem listu Evropske unije.

      V Bruslju, 29. novembra 2007

            Za Svet

            Predsednik

         M. LINO

      (1)  Mnenje z dne 13. novembra 2007 (še ni objavljeno v Uradnem listu).

      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
    ---documentbreak---

               18.12.2007

               SL

               Uradni list Evropske unije

               L 332/48

         SPORAZUM
   med Evropsko skupnostjo in Ukrajino o ponovnem sprejemu oseb
   EVROPSKA SKUPNOST,
   v nadaljnjem besedilu „Skupnost“,
   in
   UKRAJINA,
   v nadaljnjem besedilu „pogodbenici“
   STA SE –
   ODLOČENI, da okrepita svoje sodelovanje za učinkovitejši boj proti nezakonitemu priseljevanju;
   ZASKRBLJENI zaradi znatnega povečanja dejavnosti skupin organiziranega kriminala na področju tihotapljenja ljudi;
   V ŽELJI, da bi s tem sporazumom in na podlagi vzajemnosti vzpostavili hitre in učinkovite postopke za identifikacijo ter varno in urejeno vračanje oseb, ki ne izpolnjujejo ali več ne izpolnjujejo pogojev za vstop in prebivanje na ozemlju Ukrajine ali ene od držav članic Evropske unije, in olajšali tranzit teh oseb v duhu sodelovanja;
   OB UPOŠTEVANJU, da bi si v ustreznih primerih Ukrajina in države članice Evropske unije morale po najboljših močeh prizadevati poslati državljane tretjih držav in osebe brez državljanstva, ki so nezakonito vstopili na njihova ozemlja, nazaj v države izvora ali stalnega prebivališča;
   ZAVEDAJOČ SE nujnosti spoštovanja človekovih pravic in svoboščin in poudarjajoč, da ta sporazum ne posega v pravice in obveznosti Skupnosti, držav članic Evropske unije ter Ukrajine, ki izhajajo iz Splošne deklaracije človekovih pravic z dne 10. decembra 1948 in iz mednarodnega prava, zlasti iz Evropske konvencije o varstvu človekovih pravic in temeljnih svoboščin z dne 4. novembra 1950, Konvencije z dne 28. julija 1951 in Protokola z dne 31. januarja 1967 o statusu beguncev, Mednarodnega pakta o državljanskih in političnih pravicah z dne 19. decembra 1966 ter mednarodnih instrumentov o izročitvi;
   OB UPOŠTEVANJU, da je sodelovanje med Ukrajino in Skupnostjo na področjih ponovnega sprejema in omogočanja vzajemnih potovanj v skupnem interesu;
   OB UPOŠTEVANJU, da določbe tega sporazuma, ki sodi pod naslov IV Pogodbe o ustanovitvi Evropske skupnosti, v skladu s Protokolom o položaju Danske, ki je priložen Pogodbi o Evropski uniji in Pogodbi o ustanovitvi Evropske skupnosti, ne veljajo za Kraljevino Dansko –
   DOGOVORILI:
   Člen 1
   Opredelitve
   Za namen tega sporazuma:

               (a)

               „pogodbenici“ pomeni Ukrajino in Skupnost;

               (b)

               „država članica“ pomeni vsako državo članico Evropske unije z izjemo Kraljevine Danske in Republike Irske;

               (c)

               „državljan države članice“ pomeni vsako osebo, ki ima državljanstvo države članice, kakor je opredeljeno za namene Skupnosti;

               (d)

               „državljan Ukrajine“ pomeni vsako osebo, ki ima državljanstvo Ukrajine;

               (e)

               „državljan tretje države“ pomeni vsako osebo, ki ima državljanstvo, ki ni državljanstvo Ukrajine ali ene od držav članic;

               (f)

               „oseba brez državljanstva“ pomeni vsako osebo, ki je brez državljanstva;

               (g)

               „dovoljenje za prebivanje“ pomeni potrdilo katere koli vrste, ki ga je izdala Ukrajina ali ena od držav članic in s katerim je osebi dovoljeno prebivanje na njenem ozemlju. Ne vključuje začasnih dovoljenj, s katerimi je osebam dovoljeno ostati na njenem ozemlju zaradi obravnavanja prošnje za azil, prošnje za status begunca ali prošnje za dovoljenje za prebivanje;

               (h)

               „vizum“ pomeni dovoljenje, ki ga je izdala, ali odločitev, ki jo je sprejela Ukrajina ali ena od držav članic, potrebno za vstop ali tranzit preko njenega ozemlja. Ne vključuje posebne kategorije letališkega tranzitnega vizuma;

               (i)

               „država prosilka“ pomeni državo (Ukrajino ali eno od držav članic), ki predloži prošnjo za ponovni sprejem na podlagi člena 5 ali vlogo za tranzit na podlagi člena 11 tega sporazuma;

               (j)

               „zaprošena država“ pomeni državo (Ukrajino ali eno od držav članic), na katero je prošnja za ponovni sprejem na podlagi člena 5 ali vloga za tranzit na podlagi člena 11 tega sporazuma naslovljena;

               (k)

               „pristojni organ“ pomeni vsak nacionalni organ Ukrajine ali ene od držav članic, ki mu je zaupano izvajanje tega sporazuma v skladu s členom 16 tega sporazuma;

               (l)

               „obmejno območje“ pomeni območje, ki sega do 30 kilometrov od skupne kopenske meje med državo članico in Ukrajino, ter ozemlja morskih pristanišč vključno s carinskimi conami in mednarodnih letališč držav članic in Ukrajine.

         ODDELEK I
   OBVEZNOSTI PONOVNEGA SPREJEMA
   Člen 2
   Ponovni sprejem lastnih državljanov
   1.   Zaprošena država na prošnjo države prosilke in brez dodatnih formalnosti razen tistih, določenih s tem sporazumom, ponovno sprejme na svoje ozemlje vse osebe, ki ne izpolnjujejo ali več ne izpolnjujejo pogojev, ki veljajo za vstop ali prebivanje na ozemlju države prosilke, pod pogojem, da je v skladu s členom 6 tega sporazuma predložen dokaz, da so državljani zaprošene države.
   Enako velja za osebe, ki so se po vstopu na ozemlje države prosilke odrekle državljanstvu zaprošene države, ne da bi pridobile državljanstvo države prosilke.
   2.   Zaprošena država po potrebi in nemudoma osebi, katere ponovni sprejem je bil odobren, izda potno listino z veljavnostjo vsaj 6 mesecev; ne glede na voljo osebe, ki jo je treba ponovno sprejeti. Če zaradi katerega koli razloga zadevne osebe ni mogoče premestiti v obdobju veljavnosti najprej izdane potne listine, zaprošena država v 14 koledarskih dneh podaljša veljavnost potne listine ali, po potrebi, izda novo potno listino z enakim obdobjem veljavnosti. Če zaprošena država v 14 dneh ni izdala potne listine, podaljšala njene veljavnosti ali je po potrebi obnovila, mora zaprošena država sprejeti listino, ki ji je preteklo obdobje veljavnosti.
   Člen 3
   Ponovni sprejem državljanov tretjih držav in oseb brez državljanstva
   1.   Zaprošena država na prošnjo države prosilke in brez dodatnih formalnosti razen tistih, določenih s tem sporazumom, ponovno sprejme na svoje ozemlje vse državljane tretjih držav ali osebe brez državljanstva, ki ne izpolnjujejo ali več ne izpolnjujejo pogojev, ki veljajo za vstop ali prebivanje na ozemlju države prosilke, pod pogojem, da je v skladu s členom 7 tega sporazuma predložen dokaz, da so te osebe:

               (a)

               nezakonito vstopile na ozemlje držav članic neposredno z ozemlja Ukrajine ali nezakonito vstopile na ozemlje Ukrajine neposredno z ozemlja držav članic;

               (b)

               imele v trenutku vstopa veljavno dovoljenje za prebivanje, ki ga je izdala zaprošena država;
               ali

               (c)

               imele v trenutku vstopa veljavni vizum, ki ga je izdala zaprošena država, in vstopile na ozemlje države prosilke neposredno z ozemlja zaprošene države.

         2.   Obveznost ponovnega sprejema iz odstavka 1 tega člena ne velja, če:

               (a)

               je državljan tretje države ali oseba brez državljanstva bila samo v letališkem tranzitu preko mednarodnega letališča zaprošene države; ali

               (b)

               je država prosilka izdala državljanu tretje države ali osebi brez državljanstva vizum ali dovoljenje za prebivanje pred vstopom na svoje ozemlje ali po njem, razen če:

                           (i)

                           je ta oseba imetnik vizuma ali dovoljenja za prebivanje, ki ga je izdala zaprošena država in ima daljše obdobje veljavnosti; ali

                           (ii)

                           je bil vizum ali dovoljenje za prebivanje, ki ga je izdala država prosilka, pridobljen z uporabo ponarejenih ali prenarejenih listin.

               (c)

               državljan tretje države ali oseba brez državljanstva ne potrebuje vizuma za vstop na ozemlje države prosilke.

         3.   Glede držav članic se obveznost ponovnega sprejema iz odstavka 1(b) in/ali 1(c) nanaša na državo članico, ki je izdala vizum ali dovoljenje za prebivanje. Če sta vizum ali dovoljenje za prebivanje izdali dve ali več držav članic, velja obveznost ponovnega sprejema iz odstavka 1(b) in/ali 1(c) za državo članico, ki je izdala listino z daljšim obdobjem veljavnosti ali, če je eni ali več od njih veljavnost že potekla, listino, ki je še vedno veljavna. Če je veljavnost potekla že vsem listinam, velja obveznost ponovnega sprejema iz odstavka 1(b) in/ali 1(c) tega člena za državo članico, ki je izdala listino, katere obdobje veljavnosti je poteklo nazadnje. Če ni na voljo nobene takšne listine, velja obveznost ponovnega sprejema iz odstavka 1 za državo članico, iz katere je oseba nazadnje izstopila.
   4.   Po tem, ko je zaprošena država izdala pozitivni odgovor na prošnjo za ponovni sprejem, država prosilka osebi, katere ponovni sprejem je bil odobren, izda potno listino, ki jo priznava zaprošena država. Če je država prosilka članica EU, je ta potna listina standardna potna listina EU za namene izgona v skladu z obrazcem iz Priporočila Sveta EU z dne 30. novembra 1994 (Priloga 7). Če je država prosilka Ukrajina, je ta potna listina ukrajinsko potrdilo o vrnitvi (Priloga 8).
   Člen 4
   Ponovni sprejem v zmoti
   Država prosilka sprejme nazaj vsako osebo, ki jo je zaprošena država ponovno sprejela, če se v treh mesecih po predaji zadevne osebe ugotovi, da niso izpolnjeni pogoji iz členov 2 ali 3 tega sporazuma.
   V teh primerih se smiselno uporabijo postopkovne določbe iz tega sporazuma in zaprošena država sporoči tudi vse razpoložljive informacije glede dejanske identitete in državljanstva osebe, ki bo sprejeta nazaj.
   ODDELEK II
   POSTOPEK PONOVNEGA SPREJEMA
   Člen 5
   Prošnja za ponovni sprejem
   1.   Ob upoštevanju odstavka 2 vsaka premestitev osebe, ki jo je treba ponovno sprejeti na podlagi ene od obveznosti iz členov 2 in 3 tega sporazuma, zahteva predložitev prošnje za ponovni sprejem pristojnemu organu zaprošene države.
   2.   Če je oseba, ki jo je treba ponovno sprejeti, imetnik veljavne potne listine ali osebne izkaznice in, če gre za državljane tretje države ali osebe brez državljanstva, imetnik veljavnega vizuma ali dovoljenja za prebivanje zaprošene države, se premestitev te osebe lahko izvede, ne da bi bilo državi prosilki treba predložiti prošnjo za ponovni sprejem ali pisno sporočilo pristojnemu organu zaprošene države.
   3.   Če je bila oseba prijeta v obmejnem območju države prosilke v 48 urah po tem, ko je nezakonito prečkala državno mejo (vključno s pristanišči in letališči) in vstopila neposredno z ozemlja zaprošene države, lahko ne glede na odstavek 2 država prosilka predloži prošnjo za ponovni sprejem v 2 dneh po prijetju te osebe (pospešeni postopek).
   4.   Prošnja za ponovni sprejem mora vsebovati naslednje podatke:

               (a)

               vse razpoložljive podatke o zadevni osebi (npr. imena, priimki, datum in kraj rojstva, spol ter zadnji kraj prebivanja);

               (b)

               dokazila o državljanstvu, pogoje za ponovni sprejem državljanov tretjih držav in oseb brez državljanstva.

         5.   Kadar je to potrebno, bi morala prošnja za ponovni sprejem vsebovati tudi naslednje podatke:

               (a)

               izjavo, ki navaja, da bo oseba, ki jo je treba premestiti, morda potrebovala pomoč ali oskrbo, če se je zadevna oseba izrecno strinjala z izjavo;

               (b)

               vsak drug zaščitni ali varnostni ukrep, ki bi bil lahko potreben pri posamični premestitvi.

         6.   Enotni obrazec, ki ga je treba uporabiti za prošnje za ponovni sprejem, je priložen kot Priloga 5 k temu sporazumu.
   Člen 6
   Dokazila o državljanstvu
   1.   Državljanstvo zaprošene države v skladu s členom 2(1) tega sporazuma se lahko:

               (a)

               dokazuje z vsemi listinami, naštetimi v Prilogi 1 k temu sporazumu, tudi če je njihova veljavnost že potekla. Če so takšne listine predložene, zaprošena država prizna državljanstvo, ne da bi bile potrebne dodatne poizvedbe. Državljanstva ni mogoče dokazovati s ponarejenimi ali prenarejenimi listinami.

               (b)

               dokazuje z vsemi listinami, naštetimi v Prilogi 2 k temu sporazumu, tudi če je njihova veljavnost že potekla. Če so takšne listine predložene, zaprošena država šteje, da je državljanstvo dokazano, razen če lahko na podlagi poizvedb v sodelovanju s pristojnimi organi države prosilke dokaže nasprotno. Državljanstva ni mogoče dokazovati s ponarejenimi ali prenarejenimi listinami.

         2.   Če ni mogoče predložiti nobene od listin, naštetih v Prilogah 1 ali 2, pristojno diplomatsko predstavništvo zaprošene države v roku največ 10 koledarskih dni opravi razgovor z osebo, ki jo je treba sprejeti nazaj, da ugotovi njeno državljanstvo. Ta rok začne teči od datuma prejema prošnje za ponovni sprejem.
   Člen 7
   Dokazila v zvezi z državljani tretjih držav in osebami brez državljanstva
   1.   Pogoji za ponovni sprejem državljanov tretjih držav in oseb brez državljanstva v skladu s členom 3(1)(a) tega sporazuma se lahko:

               (a)

               dokazujejo z vsemi listinami, naštetimi v Prilogi 3a k temu sporazumu. Če so takšne listine predložene, zaprošena država prizna nezakonit vstop na ozemlje države prosilke (ali držav članic, če je zaprošena država Ukrajina) s svojega ozemlja.

               (b)

               ugotavljajo na podlagi vseh listin, naštetih v Prilogi 3b k temu sporazumu. Če so takšne listine predložene, zaprošena država izvede poizvedbo in poda odgovor v roku največ 20 koledarskih dni. V primeru pozitivnega odgovora, ali če odgovor ni podan do izteka roka, zaprošena država prizna nezakonit vstop na ozemlje države prosilke (ali držav članic, če je zaprošena država Ukrajina) s svojega ozemlja.

         2.   Nezakonit vstop na ozemlje države prosilke v skladu s členom 3(1)(a) tega sporazuma se ugotavlja s potnimi listinami zadevne osebe, v kateri ni vizuma ali drugega zahtevanega dovoljenja za prebivanje na ozemlju države prosilke. Utemeljena izjava države prosilke, da zadevna oseba, ko je bila prestrežena, ni imela potrebnih potnih listin, vizuma ali dovoljenja za prebivanje, prav tako predstavlja zadostno dokazilo za utemeljeno domnevo o nezakonitem vstopu, prisotnosti ali prebivanju.
   3.   Pogoji za ponovni sprejem državljanov tretjih držav in oseb brez državljanstva v skladu s členom 3(1)(b) in (c) tega sporazuma se lahko:

               (a)

               dokazujejo z vsemi listinami, naštetimi v Prilogi 4a k temu sporazumu. Če so takšne listine predložene, zaprošena država prizna prebivanje teh oseb na svojem ozemlju, ne da bi bile potrebne dodatne poizvedbe.

               (b)

               ugotavljajo na podlagi vseh listin, naštetih v Prilogi 4b k temu sporazumu. Če so takšne listine predložene, zaprošena država izvede poizvedbo in poda odgovor v roku največ 20 koledarskih dni. V primeru pozitivnega odgovora ali če ni dokazano drugače ali če odgovor ni podan do izteka roka, zaprošena država prizna prebivanje teh oseb na svojem ozemlju.

         4.   Dokaza o pogojih za ponovni sprejem državljanov tretjih držav in oseb brez državljanstva ni mogoče zagotoviti s ponarejenimi ali prenarejenimi listinami.
   Člen 8
   Roki
   1.   Prošnjo za ponovni sprejem je treba predložiti pristojnemu organu zaprošene države v roku največ enega leta od datuma, ko je pristojni organ države prosilke izvedel, da državljan tretje države ali oseba brez državljanstva ne izpolnjuje ali več ne izpolnjuje veljavnih pogojev za vstop, prisotnost ali prebivanje.
   Obveznost ponovnega sprejema ne nastane v primeru, če je prošnja za ponovni sprejem v zvezi s temi osebami predložena po izteku navedenega roka. Če iz pravnih ali praktičnih razlogov prošnja ne more biti predložena pravočasno, se na zahtevo rok podaljša do 30 koledarskih dni.
   2.   Z izjemo rokov, navedenih v členu 7(1)(b) in členu 7(3)(b), zaprošena država na prošnjo za ponovni sprejem odgovori nemudoma, najpozneje pa v roku 14 koledarskih dni po datumu prejema te prošnje. Če se iz pravnih ali praktičnih razlogov na prošnjo ne da odgovoriti pravočasno, se na podlagi ustrezno utemeljene zahteve rok v vseh primerih podaljša do 30 koledarskih dni.
   3.   Če je prošnja za ponovni sprejem predložena v skladu s pospešenim postopkom (člen 5(3)), je treba nanjo odgovoriti v 2 delovnih dneh po datumu prejema te prošnje. Če je potrebno, se rok za odgovor na prošnjo na ustrezno utemeljeno zahtevo zaprošene države in ob odobritvi države prosilke lahko podaljša za 1 delovni dan.
   4.   Če v roku iz odstavkov 2 in 3 tega člena ni odgovora, se šteje, da je bilo dano soglasje za premestitev.
   5.   Državi prosilki je treba navesti razloge za zavrnitev prošnje za ponovni sprejem.
   6.   Po tem, ko je dano soglasje ali, kjer je primerno, po poteku rokov, določenih v členu 2, se zadevna oseba nemudoma premesti pod pogoji, o katerih se dogovorijo pristojni organi v skladu s členom 9(1) tega sporazuma. Na podlagi zahteve države prosilke se lahko ta rok podaljša za obdobje, ki je potrebno za odpravo pravnih ali praktičnih ovir za premestitev.
   Člen 9
   Načini premestitve in vrste prevoza
   1.   Pred premestitvijo osebe se pristojni organi države prosilke in zaprošene države vnaprej pismeno dogovorijo o datumu premestitve, mestu vstopa, morebitnih spremljevalcih in drugih podatkih v zvezi s premestitvijo.
   2.   Za premestitev so dovoljena vsa prevozna sredstva, bodisi po zraku, kopnem ali morju. Premestitev po zraku ni omejena na uporabo domačih prevoznikov države prosilke ali zaprošene države in se lahko izvrši z uporabo rednega ali čarterskega poleta. Če so potrebni spremljevalci, ti spremljevalci niso omejeni na uradne osebe države prosilke, pod pogojem, da so uradne osebe iz Ukrajine ali katere od držav članic.
   ODDELEK III
   TRANZIT
   Člen 10
   Načela
   1.   Države članice in Ukrajina si prizadevajo omejiti tranzit državljanov tretjih držav ali oseb brez državljanstva na primere, ko teh oseb ni mogoče vrniti neposredno v namembno državo.
   2.   Zaprošena država dovoli tranzit državljanov tretjih držav ali oseb brez državljanstva, če sta zagotovljena nadaljnji prevoz teh oseb v morebitnih drugih tranzitnih državah in ponovni sprejem v namembni državi.
   3.   Tranzit državljanov tretjih držav ali oseb brez državljanstva se izvede s spremstvom, če to zahteva zaprošena država. Podroben postopek tranzita s spremstvom se določi v protokolih o izvajanju v skladu s členom 16.
   4.   Zaprošena država lahko zavrne tranzit:

               (a)

               če državljanu tretje države ali osebi brez državljanstva v namembni državi ali drugi državi tranzita resno grozi mučenje, nečloveško ali ponižujoče ravnanje ali kaznovanje ali smrtna kazen ali preganjanje zaradi rase, veroizpovedi, državljanstva, pripadnosti določeni družbeni skupini ali zaradi političnega prepričanja; ali

               (b)

               če je državljan tretje države ali oseba brez državljanstva v zaprošeni državi ali drugi državi tranzita kazensko preganjana ali kaznovana; ali

               (c)

               zaradi javnega zdravja, notranje varnosti, javnega reda ali drugih nacionalnih interesov zaprošene države.

         5.   Zaprošena država lahko prekliče vsako izdano dovoljenje, če se naknadno pojavijo ali odkrijejo okoliščine iz odstavka 4 tega člena, ki ovirajo tranzit, ali če nadaljnje potovanje v morebitne države tranzita ali ponovni sprejem s strani namembne države nista več zagotovljena.
   Člen 11
   Tranzitni postopek
   1.   Vlogo za tranzit je treba predložiti pristojnemu organu zaprošene države v pisni obliki in mora vsebovati naslednje podatke:

               (a)

               vrsto tranzita (po zraku, kopnem ali morju), tranzitno pot, druge države tranzita, če obstajajo, in predvideno končno namembno državo;

               (b)

               podatke o zadevni osebi (npr. ime, priimek, dekliški priimek, druga uporabljena imena/po katerih je oseba znana ali alias, datum rojstva, spol in – kjer je mogoče – kraj rojstva, državljanstvo, jezik, vrsto in številko potne listine);

               (c)

               predvideno mesto vstopa, čas premestitve in morebitno uporabo spremljevalcev;

               (d)

               izjavo, da so po mnenju države prosilke izpolnjeni pogoji iz člena 10(2) tega sporazuma in da ni znanih razlogov za zavrnitev v skladu s členom 10(4) tega sporazuma.

         Enotni obrazec, ki ga je treba uporabiti za vloge za tranzit, je kot Priloga 6 priložen k temu sporazumu.
   2.   Zaprošena država v 10 koledarskih dneh po prejemu prošnje pisno obvesti državo prosilko o odobritvi tranzita, pri čemer potrdi mesto vstopa in predvideni čas sprejema, ali pa jo obvesti o zavrnitvi tranzita in o razlogih za to zavrnitev.
   3.   Če tranzit poteka po zraku, oseba, ki jo je treba ponovno sprejeti, in morebitni spremljevalci ne potrebujejo posebnega letališkega tranzitnega vizuma.
   4.   Pristojni organi zaprošene države z medsebojnimi posvetovanji pomagajo pri tranzitu, predvsem z nadzorom zadevnih oseb in zagotovitvijo za ta namen primerne opreme.
   ODDELEK IV
   STROŠKI
   Člen 12
   Stroški prevoza in tranzita
   Država prosilka nosi vse stroške prevoza, nastale v zvezi s ponovnim sprejemom in tranzitom v skladu s tem sporazumom do meje končne namembne države, prav tako pa tudi stroške prevoza in vzdrževanja, ki jih ima zaprošena država v zvezi z vračanjem oseb v skladu s členom 4 tega sporazuma. To ne vpliva na pravico pristojnih organov držav članic in Ukrajine, da te stroške izterjajo od osebe, ki jo je treba ponovno sprejeti, ali od tretje osebe.
   ODDELEK V
   VARSTVO PODATKOV IN KLAVZULA O NEVPLIVANJU
   Člen 13
   Varstvo podatkov
   1.   Osebni podatki se sporočajo samo, če je to sporočanje potrebno, da pristojni organi Ukrajine ali države članice izvajajo ta sporazum. Pri sporočanju, obdelavi ali ravnanju z osebnimi podatki v posameznem primeru pristojni organi Ukrajine ravnajo v skladu z ustrezno zakonodajo Ukrajine, pristojni organi države članice pa ravnajo v skladu z določbami Direktive 95/46/ES in nacionalne zakonodaje te države članice, sprejete na podlagi te direktive.
   2.   Poleg tega veljajo naslednja načela:

               (a)

               osebni podatki morajo biti obdelani pošteno in zakonito;

               (b)

               osebni podatki morajo biti zbrani za določene, izrecne in upravičene namene izvajanja tega sporazuma in jih niti organ, ki jih sporoči, niti organ prejemnik ne smeta dodatno obdelovati na način, ki ni združljiv s tem namenom;

               (c)

               osebni podatki morajo biti primerni, ustrezni in ne smejo presegati namena, za katerega se zbirajo in/ali dodatno obdelujejo; zlasti lahko sporočeni osebni podatki vsebujejo le naslednje:

                           (i)

                           podatke o osebi, ki jo je treba premestiti (imena, priimki, druga uporabljena imena/po katerih je oseba znana ali alias, spol, osebni status, datum in kraj rojstva, sedanje in vsa prejšnja državljanstva);

                           (ii)

                           potni list, osebno izkaznico ali vozniško dovoljenje in druge identifikacijske ali potne listine (številka, obdobje veljavnosti, datum izdaje, organ, ki je listino izdal, kraj izdaje);

                           (iii)

                           postanke in načrt poti;

                           (iv)

                           druge podatke, ki so potrebni za identifikacijo osebe, ki jo je treba premestiti, ali za pregled zahtev za ponovni sprejem v skladu s tem sporazumom;

               (d)

               osebni podatki morajo biti točni in po potrebi posodobljeni;

               (e)

               osebni podatki morajo biti shranjeni v obliki, ki dopušča identifikacijo posameznikov, na katere se nanašajo, le toliko časa, kolikor je potrebno za namene, za katere so bili zbrani ali za katere se dodatno obdelujejo;

               (f)

               tako organ, ki sporoča osebne podatke, kot organ prejemnik izvedeta vse razumne korake, da zagotovita, če je to primerno, popravek, izbris ali blokiranje osebnih podatkov, če njihova obdelava ni v skladu z določbami tega člena, zlasti če podatki niso primerni, ustrezni, točni ali če presegajo namen obdelave. To vključuje uradno obvestilo drugi pogodbenici o vsakem popravku, izbrisu ali blokiranju;

               (g)

               na zahtevo organ prejemnik obvesti organ, ki sporoča osebne podatke, o uporabi sporočenih podatkov in tako pridobljenih rezultatih;

               (h)

               osebne podatke se lahko sporoči samo pristojnim organom. Nadaljnje sporočanje drugim organom zahteva predhodno soglasje organa, ki sporoča podatke;

               (i)

               organ, ki sporoča podatke in organ prejemnik morata voditi pisno evidenco o sporočanju in prejemanju osebnih podatkov.

         Člen 14
   Klavzula o nevplivanju
   1.   Ta sporazum ne vpliva na pravice, obveznosti in odgovornosti Skupnosti, držav članic in Ukrajine, ki izhajajo iz mednarodnega prava in zlasti iz vseh veljavnih mednarodnih konvencij ali sporazumov, katerih pogodbenice so, vključno s tistimi iz preambule.
   2.   Nobena določba tega sporazuma ne preprečuje vrnitve osebe v okviru drugih formalnih ali neformalnih dogovorov.
   ODDELEK VI
   IZVAJANJE IN UPORABA
   Člen 15
   Skupni odbor za ponovni sprejem
   1.   Pogodbenici druga drugi zagotavljata pomoč glede uporabe in razlage tega sporazuma. V ta namen ustanovita Skupni odbor za ponovni sprejem (v nadaljnjem besedilu „Odbor“), ki ima predvsem naslednje naloge in pristojnosti:

               (a)

               spremljanje uporabe tega sporazuma in redna izmenjava informacij o protokolih o izvajanju, ki jih sprejmejo posamezne države članice in Ukrajina v skladu s členom 16;

               (b)

               pripravljanje predlogov in priporočil za spremembe tega sporazuma;

               (c)

               odločanje o ukrepih, potrebnih za enotno izvrševanje tega sporazuma.

         2.   Odločitve Odbora so zavezujoče za pogodbenici.
   3.   Odbor sestavljajo predstavniki Skupnosti in Ukrajine; Skupnost zastopa Evropska komisija, ki ji pomagajo strokovnjaki iz držav članic.
   4.   Odbor se sestaja po potrebi na zahtevo ene od pogodbenic.
   5.   Odbor sprejme svoj poslovnik.
   Člen 16
   Protokoli o izvajanju
   1.   Ukrajina in država članica lahko sestavita protokole o izvajanju, ki določajo pravila o:

               (a)

               imenovanju pristojnih organov;

               (b)

               mestih mejnih prehodov za premestitev oseb;

               (c)

               mehanizmu komuniciranja med pristojnimi organi;

               (d)

               podrobnostih vrnitve po pospešenem postopku;

               (e)

               pogojih za vrnitve s spremstvom, vključno s tranzitom državljanov tretjih držav in oseb brez državljanstva s spremstvom;

               (f)

               dodatnih sredstvih in listinah, nujnih za izvajanje tega sporazuma;

               (g)

               načinih in postopkih povrnitve stroškov v zvezi z izvajanjem člena 12 tega sporazuma.

         2.   Protokoli o izvajanju iz odstavka 1 začnejo veljati šele po tem, ko je o njih uradno obveščen odbor iz člena 15.
   3.   Ukrajina pristaja na uporabo vseh določb v zvezi z odstavkom 1(d), (e), (f) ali (g) protokola o izvajanju, sestavljenega z eno državo članico, tudi v razmerjih z vsako drugo državo članico na zahtevo slednje.
   Člen 17
   Razmerje do dvostranskih sporazumov o ponovnem sprejemu držav članic
   1.   V skladu z odstavkom 2 tega člena imajo določbe tega sporazuma prednost pred določbami katerega koli dvostranskega sporazuma ali drugega pravno zavezujočega instrumenta o ponovnem sprejemu oseb, ki so bili ali so lahko, v skladu s členom 16, sklenjeni med posameznimi državami članicami in Ukrajino, če so določbe teh sporazumov ali instrumentov nezdružljive z določbami tega sporazuma.
   2.   Določbe o ponovnem sprejemu oseb brez državljanstva in državljanov tretjih držav iz dvostranskih sporazumov ali drugih pravno zavezujočih instrumentov, sklenjenih med posamezno državo članico in Ukrajino, veljajo še v dvoletnem obdobju, navedenem v členu 20(3).
   ODDELEK VII
   KONČNE DOLOČBE
   Člen 18
   Ozemeljska uporaba
   1.   Ob upoštevanju odstavka 2 tega člena se ta sporazum uporablja na ozemlju, za katero se uporablja Pogodba o ustanovitvi Evropske skupnosti in na ozemlju Ukrajine.
   2.   Ta sporazum se ne uporablja na ozemlju Kraljevine Danske.
   Člen 19
   Spremembe Sporazuma
   Ta sporazum se lahko spremeni in dopolni z medsebojnim soglasjem pogodbenic. Spremembe in dopolnitve so sestavljene v obliki ločenih protokolov, ki tvorijo sestavni del tega sporazuma, in začnejo veljati v skladu s postopkom, določenim v členu 20 tega sporazuma.
   Člen 20
   Začetek veljavnosti, trajanje in odpoved
   1.   Pogodbenici ratificirata ali odobrita ta sporazum v skladu s svojimi postopki.
   2.   Ob upoštevanju odstavka 3 tega člena začne ta sporazum veljati prvi dan drugega meseca po dnevu, ko se pogodbenici uradno obvestita o zaključku postopkov iz prvega odstavka tega člena.
   3.   Obveznosti iz člena 3 tega sporazuma začnejo veljati šele dve leti po datumu iz odstavka 2 tega člena. Med tem dvoletnim obdobjem veljajo samo za osebe brez državljanstva in državljane tretjih držav, s katerimi je Ukrajina sklenila dvostranske pogodbe ali dogovore o ponovnem sprejemu. Kot je določeno v členu 17(2), določbe o ponovnem sprejemu oseb brez državljanstva in državljanov tretjih držav iz dvostranskih sporazumov ali drugih pravno zavezujočih instrumentov, sklenjenih med posamezno državo članico in Ukrajino, še veljajo v tem dvoletnem obdobju.
   4.   Ta sporazum se sklene za nedoločen čas.
   5.   Vsaka pogodbenica lahko odpove ta sporazum z uradnim obvestilom drugi pogodbenici. Ta sporazum preneha veljati šest mesecev po datumu tega uradnega obvestila.
   Člen 21
   Priloge
   Priloge 1 do 8 so sestavni del tega sporazuma.

      V Luxembourgu, dne osemnajstega junija leta dva tisoč sedem, v dvojniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in ukrajinskem jeziku, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Украйиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Υκραїиу

   PRILOGA 1
   SKUPNI SEZNAM LISTIN O DRŽAVLJANSTVU
   (člen 6(1)(a))

               —

               Potni listi katere koli vrste (nacionalni potni listi, diplomatski potni listi, službeni potni listi, skupinski potni listi in nadomestni potni listi, vključno s potnimi listi otrok),

               —

               nacionalne osebne izkaznice (vključno z začasnimi),

               —

               vojaške knjižice in vojaške osebne izkaznice,

               —

               pomorske knjižice, službene izkaznice kapitanov in mornarski potni listi,

               —

               potrdila o državljanstvu in druge uradne listine, v katerih se omenja ali navaja državljanstvo.

         PRILOGA 2
   SKUPNI SEZNAM LISTIN O DRŽAVLJANSTVU
   (Člen 6(1)(B))

               —

               Fotokopije vseh listin, naštetih v Prilogi 1 k temu sporazumu,

               —

               vozniška dovoljenja ali njihove fotokopije,

               —

               rojstni listi ali njihove fotokopije,

               —

               izkaznice podjetij ali njihove fotokopije,

               —

               pisne izjave prič,

               —

               izjave zadevne osebe in jezik, ki ga ta govori, vključno z rezultatom katerega koli uradnega testa, opravljenega z namenom določitve državljanstva osebe. Za namene te priloge je izraz „uradni test“ opredeljen kot test, ki ga naročijo ali opravijo organi države prosilke in ga potrdi zaprošena država,

               —

               vsaka druga listina, ki lahko pomaga določiti državljanstvo zadevne osebe.

         PRILOGA 3
   SKUPNI SEZNAM LISTIN V ZVEZI Z DRŽAVLJANI TRETJIH DRŽAV IN OSEBAMI BREZ DRŽAVLJANSTVA
   (Člen 7(1))

      PRILOGA 3A

                  —

                  Uradne izjave za namen pospešenega postopka, zlasti pooblaščenega osebja mejnega organa, ki lahko potrdijo, da je zadevna oseba prestopila mejo iz zaprošene države neposredno na ozemlje države prosilke,

                  —

                  karte, izdane na ime letalskih, železniških, avtobusnih ali ladijskih potnikov, ki pričajo o prisotnosti in potovalnem načrtu zadevne osebe z ozemlja zaprošene države neposredno na ozemlje države prosilke (ali držav članic, če je zaprošena država Ukrajina),

                  —

                  seznami letalskih, železniških, avtobusnih ali ladijskih potnikov, ki pričajo o prisotnosti in potovalnem načrtu zadevne osebe z ozemlja zaprošene države neposredno na ozemlje države prosilke (ali držav članic, če je zaprošena država Ukrajina).

      PRILOGA 3B

                  —

                  Uradne izjave, zlasti osebja mejnega organa države prosilke in drugih prič, ki lahko potrdijo, da je zadevna oseba prestopila mejo,

                  —

                  listine in potrdila ter računi vseh vrst (npr. hotelski računi, kartice naročanja pri zdravnikih/zobozdravnikih, vstopne kartice za zasebne/javne institucije, pogodbe o najemu vozil, izpiski kreditnih kartic itd.), ki jasno kažejo, da se je zadevna oseba zadrževala na ozemlju zaprošene države,

                  —

                  informacije, ki kažejo na to, da je zadevna oseba uporabila storitve prevoznika ali potovalne agencije,

                  —

                  uradna izjava zadevne osebe v sodnih ali upravnih postopkih.

   PRILOGA 4
   SPLOŠNI SEZNAM LISTIN V ZVEZI Z DRŽAVLJANI TRETJIH DRŽAV IN OSEBAMI BREZ DRŽAVLJANSTVA
   (člen 7(2))

      PRILOGA 4A

                  —

                  Veljaven vizum in/ali dovoljenje za prebivanje, ki ga je izdala zaprošena država,

                  —

                  vstopni/izstopni žigi ali podoben zaznamek v potni listini zadevne osebe ali drug dokaz o vstopu/izstopu.

      PRILOGA 4B
      Fotokopije vseh listin, naštetih v delu A.

   PRILOGA 5

   PRILOGA 6

   PRILOGA 7
   STANDARDNA POTNA LISTINA EU ZA NAMENE IZGONA
   (V skladu z obrazcem iz Priporočila Sveta EU z dne 30. novembra 1994)
   PRILOGA 8
   UKRAJINSKO POTRDILO O VRNITVI
   IZJAVA UKRAJINE
   „Potna listina“ pomeni listino, ki velja za pot v tujino in jo izda Ukrajina, ena od držav članic ali država, katere državljanstvo ima oseba, ki jo je treba ponovno sprejeti, ali kjer ima ta oseba stalno prebivališče.
   SKUPNA IZJAVA O ČLENU 2(1)
   Pogodbenici sta seznanjeni, da v skladu z zakoni Ukrajine in držav članic o državljanstvu državljanu Ukrajine ali Evropske unije ni mogoče odvzeti njegovega državljanstva, ne da bi prej pridobil drugo državljanstvo.
   Pogodbenici se strinjata, da se bosta v primeru spremembe tega pravnega položaja pravočasno posvetovali.
   SKUPNA IZJAVA GLEDE DANSKE
   Pogodbenici sta seznanjeni, da se ta sporazum ne uporablja za ozemlje ali državljane Kraljevine Danske. V teh okoliščinah je zaželeno, da Ukrajina in Kraljevina Danska skleneta sporazum o ponovnem sprejemu z enakimi pogoji, kakor so v tem sporazumu.
   SKUPNA IZJAVA GLEDE ISLANDIJE IN NORVEŠKE
   Pogodbenici sta seznanjeni s tesnimi odnosi med Evropskimi skupnostmi ter Islandijo in Norveško, zlasti na podlagi Sporazuma z dne 18. maja 1999 o pridružitvi teh dveh držav k izvajanju, uporabi in razvoju schengenskega pravnega reda. V teh okoliščinah je zaželeno, da Ukrajina sklene sporazum o ponovnem sprejemu z Norveško in Islandijo z enakimi pogoji, kakor so v tem sporazumu.
   SKUPNA IZJAVA O TEHNIČNI IN FINANČNI PODPORI
   Pogodbenici se strinjata, da se ta sporazum izvaja na podlagi načel skupne odgovornosti, solidarnosti in enakovrednega partnerstva za upravljanje migracijskih tokov med Ukrajino in EU.
   V zvezi s tem se ES zavezuje, da bo dala na voljo finančna sredstva za podporo Ukrajini pri izvajanju tega sporazuma. Pri tem bo posebna pozornost namenjena usposabljanju. Ta podpora bo zagotovljena v okviru splošnih prednostnih nalog za pomoč Ukrajini kot del skupnih sredstev, namenjenih Ukrajini, ter ob polnem upoštevanju ustreznih pravil izvajanja in postopkov zunanje pomoči ES.


title: 2005/459/ES: Odločba Komisije z dne 22. junija 2005 o načelnem priznavanju popolnosti dokumentacije, predložene v podroben pregled zaradi možne vključitve pinoksadena v Prilogo I k Direktivi Sveta 91/414/EGS (notificirano pod dokumentarno številko K(2005) 1839) Besedilo velja za EGP.

text:
               23.6.2005

               SL

               Uradni list Evropske unije

               L 160/32

         ODLOČBA KOMISIJE
   z dne 22. junija 2005
   o načelnem priznavanju popolnosti dokumentacije, predložene v podroben pregled zaradi možne vključitve pinoksadena v Prilogo I k Direktivi Sveta 91/414/EGS
   (notificirano pod dokumentarno številko K(2005) 1839)
   (Besedilo velja za EGP)
   (2005/459/ES)
   KOMISIJA EVROPSKIH SKUPNOSTI JE —
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1), in zlasti člena 6(3) Direktive,
   ob upoštevanju naslednjega:

               (1)

               Direktiva 91/414/EGS predvideva razvoj seznama aktivnih snovi Skupnosti, registriranih za vključitev v fitofarmacevtska sredstva.

               (2)

               Dokumentacijo za aktivno snov pinoksaden je Syngenta Ltd predložil pristojnim organom Združenega kraljestva 31. marca 2004 z vlogo za njeno vključitev v Prilogo I k Direktivi 91/414/EGS.

               (3)

               Pristojni organi Združenega kraljestva so Komisiji sporočili, da se po predhodni proučitvi dokumentacije za zadevno aktivno snov zdi, da izpolnjuje zahteve za podatke in informacije iz Priloge II k Direktivi 91/414/EGS. Kaže tudi, da predložena dokumentacija izpolnjuje zahteve glede podatkov in informacij iz Priloge III k Direktivi 91/414/EGS za eno fitofarmacevtsko sredstvo, ki vsebuje zadevno aktivno snov. V skladu s členom 6(2) Direktive 91/414/EGS je zadevni vlagatelj dokumentacijo naknadno posredoval Komisiji in drugim državam članicam, posredovana pa je bila tudi Stalnemu odboru za prehranjevalno verigo in zdravje živali.

               (4)

               S to odločbo mora biti na ravni Skupnosti uradno potrjeno, da se dokumentacija načeloma šteje za zadovoljivo glede zahtev po podatkih in informacijah, predvidenih v Prilogi II, ter za najmanj eno fitofarmacevtsko sredstvo, ki vsebuje zadevno aktivno snov, glede zahtev iz Priloge III k Direktivi 91/414/EGS.

               (5)

               Ta odločba ne posega v pravico Komisije, da za razjasnitev nekaterih točk v dokumentaciji od vlagatelja zahteva predložitev dodatnih podatkov ali informacij glede dane snovi.

               (6)

               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJO ODLOČBO:
   Člen 1
   Brez poseganja v člen 6(4) Direktive 91/414/EGS dokumentacija o aktivni snovi, opredeljeni v Prilogi k tej odločbi, ki je bila predložena Komisiji in državam članicam zaradi vključitve te snovi v Prilogo I k navedeni direktivi, načeloma izpolnjuje zahteve po podatkih in informacijah, določenih v Prilogi II k navedeni direktivi.
   Dokumentacija izpolnjuje tudi zahteve po podatkih in informacijah, določenih v Prilogi III k navedeni direktivi v zvezi z enim fitofarmacevtskim sredstvom, ki vsebuje aktivno snov, ob upoštevanju predlaganih namenov uporabe.
   Člen 2
   Države članice poročevalke opravijo podroben pregled zadevne dokumentacije ter čim prej in najpozneje v enem letu od dneva objave te odločbe v Uradnem listu Evropske unije poročajo Komisiji o ugotovitvah svojih pregledov, skupaj s priporočili o vključitvi ali nevključitvi zadevne aktivne snovi v Prilogo I k Direktivi 91/414/EGS, in o vseh s tem povezanih pogojih.
   Člen 3
   Ta odločba je naslovljena na države članice.

      V Bruslju, 22. junija 2005

            Za Komisijo

         Markos KYPRIANOU

            Član Komisije

      (1)  UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2005/34/ES (UL L 125, 18.5.2005, str. 5).

      PRILOGA
      AKTIVNA SNOV, KI JO ZADEVA TA ODLOČBA

                  Št.

                  Splošno ime, Identifikacijska številka CIPAC

                  Vlagatelj

                  Datum vloge

                  Država članica poročevalka

                  1

                  Pinoksaden Številka CIPAC še ni dodeljena

                  Syngenta Ltd

                  31.3.2004

                  UK


title: Sklep Sveta z dne 27. septembra 2001 o sklenitvi Sporazuma o vzajemnem priznavanju med Evropsko skupnostjo in Japonsko

text:
Avis juridique important

|

32001D0747

Official Journal L 284 , 29/10/2001 P. 0001 - 0002

Sklep Svetaz dne 27. septembra 2001o sklenitvi Sporazuma o vzajemnem priznavanju med Evropsko skupnostjo in Japonsko(2001/747/ES)SVET EVROPSKE UNIJE JE -ob upoštevanju Pogodbe o ustanovitvi Evropske skupnosti in zlasti člena 133 v povezavi s členom 300(2), prvi pododstavek, prvi stavek in (3), prvi pododstavek, prvi stavek in odstavek 4 Pogodbe,ob upoštevanju predloga Komisije,ob upoštevanju naslednjega:(1) Sporazum o vzajemnem priznavanju med Evropsko skupnostjo in Japonsko je bil podpisan 4. aprila 2001, v imenu Evropske skupnosti, s pridržkom možne sklenitve na poznejši datum in bi ga bilo treba odobriti.(2) Treba je določiti primerne interne postopke za zagotovitev pravilnega delovanja Sporazuma. Na Komisijo je treba prenesti pooblastilo za izvedbo sprememb dela B sektorskih prilog k Sporazumu in za sprejetje nekaterih sklepov za njegovo izvajanje -SKLENIL:Člen 1Sporazum o vzajemnem priznavanju med Evropsko skupnostjo in Japonsko, vključno s prilogami in skupaj s skupnimi izjavami in izmenjavo pisem, priloženih k Sklepni listini, se s tem potrdi v imenu Evropske skupnosti.Besedila iz prvega odstavka so priložena k temu sklepu.Člen 2Predsednik Sveta v imenu Skupnosti posreduje noto, predvideno v členu 14 Sporazuma [1].Člen 31. Komisija, ki ji pomaga posebni odbor, imenovan s strani Sveta (v nadaljnjem besedilu "posebni odbor"), predstavlja Skupnost v Skupnem odboru, ustanovljenem v skladu s členom 8 Sporazuma in v vseh pododborih, ustanovljenih v skladu z odstavkom 2 istega člena. Komisija, po posvetovanju s posebnim odborom, uradno obvešča, daje zaprosila, izmenjuje informacije in daje predloge glede:(a) registracije organov za ugotavljanje skladnosti,(b) oblikovanja seznamov proizvodnih zmogljivosti,(c) dokončanja, začasnega preklica ali umika organov za ugotavljanje skladnosti,(d) zavrnitve potrdil in od proizvodnih zmogljivosti danih podatkov,(e) zavrnitve certifikatov, ki jih izdajo začasno preklicani organi za ugotavljanje skladnosti,(f) imenovanja strokovnjakov,(g) ukrepov, sprejetih v smislu overjanj, obiskov ali spodbijanja,v skladu s členi 5, 6, 7, 8, 9 in 10 tega Sporazuma in enakovrednih določb iz njegovih sektorskih prilog.2. Stališče, ki ga sprejme Skupnost v Skupnem odboru ali, če je tako primerno, v vseh pododborih, določi Komisija po posvetovanju s posebnim odborom glede na:(a) sprejem postopkovnih pravil v skladu s členom 8(2) Sporazuma;(b) ustanovitev pododborov v skladu s členom 8(2) Sporazuma;(c) sprejem modalitet za izmenjavo informacij v skladu s členom 8(3)(c) Sporazuma;(d) registracijo organov za ugotavljanje skladnosti, njihovih overjanj in zadevne sklepe v skladu s členi 5, 7, 8(3)(a), 8(3)(d) in 9 Sporazuma;(e) vzpostavitev in objavo seznamov registriranih organov za ugotavljanje skladnosti in potrjene zmogljivosti v skladu s členom 8(3)(b) Sporazuma;(f) overjanje, obisk in spodbijanje potrjenih zmogljivosti in zadevnih sklepov v skladu s členi 5, 7 in 10 Sporazuma;(g) opredelitev nujnosti in modalitet za obisk zmogljivosti v skladu s členom 10(2)(b) Sporazuma;(h) vzpostavitve postopkov za izvajanje sektorske priloge o dobri proizvodni praksi (GMP) v skladu s točkami 7(b), 7(c) in 9(b) te sektorske priloge.3. Komisija po posvetovanju s posebnim odborom upravlja in odobrava prehodne dogovore, ki se navezujejo na izvajanje sektorske priloge o dobri proizvodni praksi in pošlje drugi strani v imenu Evropske skupnosti diplomatsko noto, s katero potrjuje, da je pripravljalno delo zaključeno (v skladu s točko 9(a) sektorske priloge o dobri proizvodni praksi).4. Komisija vse spremembe dela B sektorskih prilog odobri v posvetovanju s posebnim odborom in pošlje drugi strani v imenu Evropske skupnosti diplomatsko noto iz člena 15(3)(b) Sporazuma.5. V vseh drugih primerih stališče, ki ga Komisija sprejme v Skupnem odboru ali pododboru, določi Svet s kvalificirano večino, na predlog Komisije.V Bruslju, 27. septembra 2001Za SvetPredsednikM. Verwilghen[1] Datum začetka veljavnosti Sporazuma bo objavljen v Uradnem listu Evropskih skupnosti.


title: Sklep Sveta (SZVP) 2016/478 z dne 31. marca 2016 o spremembi Sklepa (SZVP) 2015/1333 o omejevalnih ukrepih zaradi razmer v Libiji

text:
               1.4.2016

               SL

               Uradni list Evropske unije

               L 85/48

         SKLEP SVETA (SZVP) 2016/478
   z dne 31. marca 2016
   o spremembi Sklepa (SZVP) 2015/1333 o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. julija 2015 sprejel Sklep (SZVP) 2015/1333 (1).

               (2)

               Svet je 16. marca 2015 opozoril, da je le s politično rešitvijo mogoče doseči trajen napredek ter prispevati k miru in stabilnosti v Libiji, poudaril pa je med drugim tudi, kako pomembno je izogibati se dejanjem, ki bi lahko poglobila sedanje delitve.

               (3)

               Svet je še vedno resno zaskrbljen zaradi razmer v Libiji in zlasti zaradi dejanj, ki ogrožajo mir, varnost in stabilnost v Libiji, ter ki ovirajo in spodkopavajo izvajanje libijskega političnega sporazuma z dne 17. decembra 2015 ter vzpostavitve vlade narodne enotnosti, tudi z nenehnim neukrepanjem oseb s političnim vplivom v Libiji.

               (4)

               Glede na resnost razmer v Libiji bi bilo treba na seznam oseb iz prilog II in IV k Sklepu (SZVP) 2015/1333, za katere veljajo omejevalni ukrepi, za obdobje šestih mesecev dodati še tri osebe.

               (5)

               Sklep (SZVP) 2015/1333 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2015/1333 se spremeni:

               (1)

               osebe, navedene v Prilogi k temu sklepu, se dodajo na seznam v prilogah II in IV;

               (2)

               v členu 17 se dodata naslednja odstavka:
               „3.   Ukrepi iz člena 8(2) se uporabljajo za vnose iz točk 16, 17 in 18 Priloge II, in sicer do 2. oktobra 2016.
               4.   Ukrepi iz člena 9(2) se uporabljajo za vnose iz točk 21, 22 in 23 Priloge IV, in sicer do 2. oktobra 2016.“

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 31. marca 2016

            Za Svet

            Predsednik

         A.G. KOENDERS

      (1)  Sklep Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (UL L 206, 1.8.2015, str. 34).

      PRILOGA

            „PRILOGA II

               Seznam oseb in subjektov iz člena 8(2)

            A.   OSEBE

                        Ime

                        Podatki za ugotavljanje identitete

                        Razlogi

                        Datum uvrstitve na seznam

                        16.

                        SALEH ISSA GWAIDER, Agila

                        Datum rojstva: 1944 (še nepotrjeno)

                        Agila Saleh je od 5. avgusta 2014 predsednik libijskega poslanskega sveta v predstavniškem domu.
                        17. decembra 2015 je nasprotoval libijskemu političnemu sporazumu, podpisanemu 17. decembra 2015.
                        Kot predsednik poslanskega sveta je oviral in onemogočal libijsko politično tranzicijo, tudi z zavrnitvijo glasovanja v predstavniškem domu 23. februarja 2016 o vladi narodne enotnosti.
                        23. februarja 2016 je sklenil ustanoviti odbor, v katerem naj bi se sestajali z drugimi člani ‚libijsko-libijskega procesa‘, ki je v nasprotju z libijskim političnim sporazumom.

                        17.

                        GHWELL, Khalifa
                        vzdevka: AL GHWEIL, Khalifa
                        AL-GHAWAIL, Khalifa

                        Datum rojstva: 1964
                        Misratah

                        Khalifa Ghwell je t. i. ‚predsednik vlade in minister za obrambo‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                        7. julija 2015 je podprl ‚Fronto stanovitnosti‘ (Alsomood), tj. novo vojaško silo sedmih brigad za preprečitev oblikovanja vlade narodne enotnosti v Tripoliju. Skupaj s predsednikom splošnega narodnega kongresa Nurijem Abujem Sahmainom se je udeležil slovesnosti ob podpisu ustanovitve te sile.
                        Kot ‚predsednik vlade‘ splošnega narodnega kongresa ima osrednjo vlogo pri oviranju oblikovanja vlade narodne enotnosti, ustanovljene z libijskim političnim sporazumom.
                        15. januarja 2016 je kot ‚predsednik vlade in minister za obrambo‘ splošnega narodnega kongresa v Tripoliju odredil odvzem prostosti vsem članom nove varnostne ekipe, ki jo je imenoval kandidat za predsednika vlade narodne enotnosti, ob prihodu v Tripoli.

                        18.

                        ABU SAHMAIN, Nuri
                        vzdevki: BOSAMIN, Nori
                        BO SAMIN, Nuri
                        BADI, Salahdin

                        Datum rojstva: 16.5.1956
                        Zouara/Zuwara Libija

                        Nuri Abu Sahmain je t. i. ‚predsednik‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                        Kot ‚predsednik‘ splošnega narodnega kongresa ima osrednjo vlogo pri oviranju in nasprotovanju libijskemu političnemu sporazumu in oblikovanju vlade narodne enotnosti.
                        15. decembra 2015 je pozval, naj se sklenitev libijskega političnega sporazuma, predvidena za zasedanje 17. decembra, preloži na poznejši datum.
                        16. decembra 2015 je izjavil, da splošni narodni kongres nobenemu od svojih članov ne dovoli, da se udeleži tega zasedanja ali podpiše libijski politični sporazum.
                        1. januarja 2016 je v pogovorih s posebnim predstavnikom Združenih narodov zavrnil libijski politični sporazum.“

            „PRILOGA IV

               Seznam oseb in subjektov iz člena 9(2)

            A.   OSEBE

                        Ime

                        Podatki za ugotavljanje identitete

                        Razlogi

                        Datum uvrstitve na seznam

                        21.

                        SALEH ISSA GWAIDER, Agila

                        Datum rojstva: 1944 (še nepotrjeno)

                        Agila Saleh je od 5. avgusta 2014 predsednik libijskega poslanskega sveta v predstavniškem domu.
                        17. decembra 2015 je nasprotoval libijskemu političnemu sporazumu, podpisanemu 17. decembra 2015.
                        Kot predsednik poslanskega sveta je oviral in onemogočal libijsko politično tranzicijo, tudi z zavrnitvijo glasovanja v predstavniškem domu 23. februarja 2016 o vladi narodne enotnosti.
                        23. februarja 2016 je sklenil ustanoviti odbor, v katerem naj bi se sestajali z drugimi člani ‚libijsko-libijskega procesa‘, ki je v nasprotju z libijskim političnim sporazumom.

                        22.

                        GHWELL, Khalifa
                        vzdevka: AL GHWEIL, Khalifa
                        AL-GHAWAIL, Khalifa

                        Datum rojstva: 1964
                        Misratah

                        Khalifa Ghwell je t. i. ‚predsednik vlade in minister za obrambo‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                        7. julija 2015 je podprl ‚Fronto stanovitnosti‘ (Alsomood), tj. novo vojaško silo sedmih brigad za preprečitev oblikovanja vlade narodne enotnosti v Tripoliju. Skupaj s predsednikom splošnega narodnega kongresa Nurijem Abujem Sahmainom se je udeležil slovesnosti ob podpisu ustanovitve te sile.
                        Kot ‚predsednik vlade‘ splošnega narodnega kongresa ima osrednjo vlogo pri oviranju oblikovanja vlade narodne enotnosti, ustanovljene z libijskim političnim sporazumom.
                        15. januarja 2016 je kot ‚predsednik vlade in minister za obrambo‘ splošnega narodnega kongresa v Tripoliju odredil odvzem prostosti vsem članom nove varnostne ekipe, ki jo je imenoval kandidat za predsednika vlade narodne enotnosti, ob prihodu v Tripoli.

                        23.

                        ABU SAHMAIN, Nuri
                        vzdevki: BOSAMIN, Nori
                        BO SAMIN, Nuri
                        BADI, Salahdin

                        Datum rojstva: 16.5.1956
                        Zouara/Zuwara Libija

                        Nuri Abu Sahmain je t. i. ‚predsednik‘ mednarodno nepriznanega splošnega narodnega kongresa (znanega tudi kot ‚vlada narodne rešitve‘), zato je odgovoren za njegove dejavnosti.
                        Kot predsednik GNC ima osrednjo vlogo pri oviranju in nasprotovanju libijskemu političnemu sporazumu in oblikovanju vlade narodne enotnosti.
                        15. decembra 2015 je pozval, naj se sklenitev libijskega političnega sporazuma, predvidena za zasedanje 17. decembra, preloži na poznejši datum.
                        16. decembra 2015 je izjavil, da splošni narodni kongres nobenemu od svojih članov ne dovoli, da se udeleži tega zasedanja ali podpiše libijski politični sporazum.
                        1. januarja 2016 je v pogovorih s posebnim predstavnikom Združenih narodov zavrnil libijski politični sporazum.“


title: Sklep Sveta z dne 25. februarja 2008 o imenovanju luksemburškega člana Upravnega odbora Evropskega centra za razvoj poklicnega usposabljanja

text:
               5.3.2008

               SL

               Uradni list Evropske unije

               C 60/1

      SKLEP SVETA

   z dne 25. februarja 2008
   o imenovanju luksemburškega člana Upravnega odbora Evropskega centra za razvoj poklicnega usposabljanja
   (2008/C 60/01)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja, zlasti člena 4 Uredbe (1),
   ob upoštevanju predloga za imenovanje, ki ga je podala luksemburška vlada,
   ob upoštevanju naslednjega:

               (1)

               Svet je s sklepom z dne 18. septembra 2006 (2) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2006 do 17. septembra 2009.

               (2)

               Po odstopu Gilberta ENGLA se je sprostilo mesto člana v upravnem odboru Centra v skupini vladnih predstavnikov.

               (3)

               Luksemburški član upravnega odbora omenjenega Centra bi moral biti imenovan za preostanek sedanjega mandata, ki se izteče 17. septembra 2009 –

         SKLENIL:
   Edini člen
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2009, imenuje:
   PREDSTAVNIKI VLAD
   Luksemburg: Nic ALFF

      V Bruslju, 25. februarja 2008

            Za Svet

            Predsednik

         A. VIZJAK

      (1)  UL L 39, 13.2.1975, str. 1. Uredba, kakor je bila nazadnje spremenjena z Uredbo (ES) št. 2051/2004 (UL L 355, 1.12.2004, str. 1).

      (2)  UL C 240, 5.10.2006, str. 1.


title: 2013/624/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2011

text:
               16.11.2013

               SL

               Uradni list Evropske unije

               L 308/363

      SKLEP EVROPSKEGA PARLAMENTA

   z dne 17. aprila 2013
   o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2011
   (2013/624/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto 2011 z odgovori agencije (1),

               —

               ob upoštevanju zaključkov skupne delegacije Odbora Evropskega parlamenta za proračun in Odbora Evropskega parlamenta za proračunski nadzor pri podjetju ITER v Cadaracheju od 16. do 18. maja 2011,

               —

               ob upoštevanju priporočila Sveta z dne 12. februarja 2013 (05755/2013 – C7-0040/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (4), zlasti člena 5(3),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0077/2013),

               1.

               podeli razrešnico direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 6, 10.1.2013, str. 36.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 90, 30.3.2007, str. 58.

      (5)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropskega skupnega podjetja za ITER in razvoj fuzijske energije za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropskega skupnega podjetja za ITER in razvoj fuzijske energije za proračunsko leto 2011 z odgovori agencije (1),

                  —

                  ob upoštevanju zaključkov skupne delegacije Odbora Evropskega parlamenta za proračun in Odbora Evropskega parlamenta za proračunski nadzor pri podjetju ITER v Cadaracheju od 16. do 18. maja 2011,

                  —

                  ob upoštevanju priporočila Sveta z dne 12. februarja 2013 (05755/2013 – C7-0040/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

                  —

                  ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (4), zlasti člena 5(3),

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0077/2013),

                  A.

                  ker je bilo Evropsko skupno podjetje za ITER in razvoj fuzijske energije (v nadaljnjem besedilu: skupno podjetje) ustanovljeno marca 2007 za obdobje 35 let,

                  B.

                  ker je skupno podjetje začelo samostojno delovati marca 2008,

                  C.

                  ker Računsko sodišče navaja, da je prejelo zadostno zagotovilo o zanesljivosti letnih računovodskih izkazov skupnega podjetja za proračunsko leto 2011 ter o zakonitosti in pravilnosti z njimi povezanih transakcij,

                  D.

                  ker je Računsko sodišče 9. oktobra 2008 podalo mnenje št. 4/2008 o finančni uredbi skupnega podjetja,

                  E.

                  ker je bilo ob ustanovitvi skupnega podjetja predvideno, da naj bi njegova okvirna skupna sredstva, potrebna za obdobje od leta 2007 do leta 2014, znašala 9 653 000 000 EUR;

         Upravljanje proračuna in finančno poslovodenje

                  1.

                  ugotavlja, da letni računovodski izkazi skupnega podjetja v vseh pomembnih vidikih pošteno predstavljajo njegovo finančno stanje na dan 31. decembra 2011 ter rezultate njegovega poslovanja in denarne tokove za leto, ki se je takrat končalo, v skladu z določbami njegove finančne uredbe;

                  2.

                  potrjuje, da so transakcije, povezane z letnimi računovodskimi izkazi skupnega podjetja za proračunsko leto 2011, v vseh pomembnih vidikih zakonite in pravilne;

                  3.

                  ugotavlja, da je bila stopnja porabe za razpoložljive obveznosti in plačila 99,7-odstotna oziroma 85,7-odstotna; poudarja, da je bilo 42 % od 611 000 000 milijonov EUR odobritev za prevzem obveznosti, ki so bile na voljo za operativne dejavnosti, izvršenih preko neposrednih posameznih prevzetih obveznosti, preostalih 58 % pa preko skupnih prevzetih obveznosti.

                  4.

                  pozdravlja, da so bile leta 2010 sprejete spremembe za izboljšanje načrta upravljanja, s katerim so se ločile finančne in operativne funkcije, in da so bili na podlagi tega leta 2011 imenovani vodja oddelka ITER, vodja uprave ter vodja enote za proračun in finance;

                  5.

                  obžaluje, da je notranji revizor skupnega podjetja izrazil pomisleke o finančnih tokovih in zlasti o ločitvi dolžnosti; poziva skupno podjetje, naj brez odlašanja vzpostavi primerno sistemizacijo finančnih tokov in loči vse medsebojno neskladne dolžnosti;

                  6.

                  od skupnega podjetja pričakuje, da bo:

                              —

                              v celoti izvedlo in izkoristilo integrirano orodje za upravljanje proračunskih, finančnih in operativnih podatkov,

                              —

                              v celoti izvedlo akcijske načrte, ki jih je skupno podjetje sprejelo v odziv na notranje revizije finančnih krogov, upravljanja nepovratnih sredstev in pogodb s strokovnjaki,

                              —

                              računovodja dokončno potrdil računovodske sisteme,

                              —

                              sprejelo celostno strategijo naknadnih revizij za nepovratna sredstva in operativne pogodbe,

                              —

                              opravilo oceno obvladovanja tveganja na ravni podjetja;

         Javno naročanje in nepovratna sredstva

                  7.

                  poudarja, kot je že navedlo Računsko sodišče v svojem poročilu za leto 2010, da si mora skupno podjetje bolj prizadevati za povečanje konkurence, saj je bilo število ponudb za postopke operativnih javnih naročil, podpisanih leta 2011, še vedno majhno, povprečno je namreč zajemalo dve ponudbi, medtem ko je bilo za nepovratna sredstva v povprečju prejet le en predlog na razpis; potrjuje, da delo skupnega podjetja zaznamuje nabava tehnološko visoko razvitih komponent, ki niso bile še nikoli izgrajene in nimajo nobene tržne vrednosti, namenjene pa so izgradnji eksperimentalnega fuzijskega reaktorja na izjemno kompleksnem trgu, na katerem prevladujejo monopolne ali oligopolne razmere; poudarja, da si mora skupno podjetje pri vseh morebitnih nakupih prizadevati za cenovno primerne ponudbe;

                  8.

                  obžaluje, da v enem primeru odločitev o razveljavitvi odprtega postopka in uporabi postopka s pogajanji ni bila ustrezno utemeljena, v drugem primeru pa se je skupno podjetje odločilo za pogajanja z dvema podjetjema, ki sta oddali ponudbi v okviru odprtega postopka (čeprav ena od njiju ni bila tehnično skladna); obžaluje tudi, da v nekem drugem primeru niso bili ustrezno utemeljeni niti izbira postopka s pogajanji niti količine in pogodbena cena;

                  9.

                  je zaskrbljen, ker je revizija Računskega sodišča potrdila ugotovitve notranje revizije, izvedene leta 2011 na področju javnega naročanja, zlasti v naslednjih točkah:

                              —

                              predhodno informativno obvestilo se ne uporablja kot instrument za povečanje vnaprejšnjega oglaševanja prihodnjih razpisov,

                              —

                              ni sistema za spremljanje in obvladovanje sprememb pogodbenih zahtev, da bi se lahko ugotovila in odpravila odstopanja od stroškov,

                              —

                              procesi javnega naročanja pogosto trajajo predolgo in priprava razpisne dokumentacije ni učinkovita,

                              —

                              ocene stroškov niso dobro dokumentirane.

                  10.

                  v zvezi s tem zahteva podrobno poročilo s konkretnimi predlogi za postopno odpravo naštetih pomanjkljivosti;

                  11.

                  obžaluje, da je revizija Računskega sodišča pokazala tudi, da postopki predhodne kontrole, ki se uporabljajo za plačila po pogodbah in sporazumih o nepovratnih sredstvih, niso zadostno dokumentirani;

         Revizije kontrole kakovosti in naknadne kontrole pri javnem naročanju in nepovratnih sredstvih

                  12.

                  je zaskrbljen nad dejstvom, da skupno podjetje sicer ima sistem za opravljanje revizij na ravni pogodbenih izvajalcev, da bi preverilo izpolnjevanje zahtev zagotavljanja kakovosti, vendar te revizije ne zajemajo finančnih vidikov izvajanja teh pogodb; poziva skupno podjetje, naj poskrbi za to, da bo sistem revizij s finančnimi in pogodbenimi vidiki zajemal tudi zaščito finančnih interesov skupnega podjetja;

                  13.

                  opaža, da je skupno podjetje leta 2011 začelo izvajati naknadne kontrole za oceno zakonitosti in pravilnosti porabe dodeljenih nepovratnih sredstev, vendar nima splošne strategije naknadnih kontrol, ki bi zajemale izvajanje pogodb o nepovratnih sredstvih in javnih naročil; poziva skupno podjetje, naj določi in izvaja splošno strategijo naknadnih kontrol, ki bo v celoti zajela njegova razširjena proračunska sredstva;

         Pravice intelektualne lastnine in industrijska politika

                  14.

                  potrjuje, da je Upravni odbor 28. marca 2012 sprejel politiko skupnega podjetja o pravicah intelektualne lastnine in širjenju informacij; vendar ugotavlja, da Upravni odbor še ni sprejel industrijske politike, ki jo zahteva statut;

         Zamude pri plačilih članarin

                  15.

                  obžaluje, da je 12 članic zamujalo s plačili članarin za leto 2011;

                  16.

                  meni, da je bistvenega pomena, da vse članice skupnega podjetja spoštujejo rok za plačilo članarin; podpira dejstvo, da je upravni odbor odobril ukrepe, da se ob zamudi plačila zaračunajo obresti k letni članarini;

         Služba Komisije za notranjo revizijo

                  17.

                  ugotavlja, da je upravni odbor 25. novembra 2011 sprejel Listino o delu službe Komisije za notranjo revizijo, skupaj z usklajenim strateškim načrtom revizij za obdobje 2012–2014 in da so bila finančna pravila ustrezno spremenjena tako, da zdaj vsebujejo določbe okvirne uredbe o pooblastilih notranjega revizorja Komisije; spominja, da je skupno podjetje začelo samostojno delovati marca 2008;

         Finančna uredba in pravila za njeno izvajanje

                  18.

                  pozdravlja, da je upravni odbor skupnega podjetja na svoji seji 1. junija 2011 sklenil, da sprejme večino opažanj Računskega sodišča (37 priporočil je bilo sprejetih v celoti, 11 jih je bilo sprejetih s pripombami, samo dve pa sta bili zavrnjeni), podanih v mnenju št. 4/2008 o finančni uredbi za Evropsko skupno podjetje za ITER in razvoj fuzijske energije (fuzija za energijo);

                  19.

                  opaža, da Računsko sodišče meni, da se nekatere določbe izvedbenih pravil skupnega podjetja brez dovolj utemeljenega razloga razhajajo od izvedbenih pravil finančne uredbe Unije; pozdravlja pojasnilo skupnega podjetja, da izvedbena pravila zagotavljajo ustrezne smernice za izvajanje dejavnosti skupnega podjetja, kar zadeva na primer pogoje za najemanje in odobritev posojil ali pravila za vrednotenje prispevkov v blagu;

         Prispevek Unije k fazi izgradnje ITER

                  20.

                  opozarja, da je Svet 2010 spremenil proračunsko oceno prispevka skupnega podjetja za fazo izgradnje v višini 6 600 000 000 EUR (vrednost iz leta 2008), s čimer se je prvotna ocena podvojila; je zaskrbljen, ker skupno podjetje poskuša vse doslej nastale stroške prilagoditi vrednostim iz leta 2008, da bi lahko ugotovilo potencialna razhajanja od te proračunske ocene; je seznanjen, da je skupno podjetje uvedlo orodje za redno spremljanje veljavnosti ocen in poročanje o potencialnih odstopanjih; pričakuje, da bo skupno podjetje organ za podelitev razrešnice obvestilo o rezultatih te analize;

         Sporazum z državo gostiteljico

                  21.

                  priznava, da čeprav sta Kraljevina Španija in skupno podjetje podpisala gostiteljski sporazum o lokaciji, podpori, privilegijih in imunitetah, skupno podjetje še vedno nima dostopa do stalnih prostorov; vendar ugotavlja, da skupno podjetje še naprej uporablja začasne prostore, ki jih plačuje Kraljevina Španija;

         Druge zadeve

                  22.

                  ponovno poziva Računsko sodišče, naj v razumnem roku Parlamentu zagotovi posebno poročilo o skupnih vprašanjih, ki se pojavljajo zaradi značilnosti skupnih podjetij in ki bi jih skupna podjetja morala obravnavati s svojimi partnerji, da bi zagotovila njihovo dodano vrednost in učinkovito izvajanje raziskovalnih, tehnološko razvojnih in demonstracijskih programov Unije; prav tako ugotavlja, da bi moralo to poročilo vsebovati oceno učinkovitosti ustanovitve in strukture skupnih podjetij.

         (1)  UL C 6, 10.1.2013, str. 36.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 90, 30.3.2007, str. 58.

         (5)  UL L 357, 31.12.2002, str. 72.


title: Sklep Sveta (SZVP) 2015/363 z dne 5. marca 2015 o začasnem sprejemu določenih Palestincev s strani držav članic Evropske unije

text:
               6.3.2015

               SL

               Uradni list Evropske unije

               L 62/24

         SKLEP SVETA (SZVP) 2015/363
   z dne 5. marca 2015
   o začasnem sprejemu določenih Palestincev s strani držav članic Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 in člena 31(1) Pogodbe,
   ob upoštevanju naslednjega:

               (1)

               Svet je 31. januarja 2013 sprejel Sklep 2013/71/SZVP o začasnem sprejemu določenih Palestincev s strani držav članic Evropske unije (1), s katerim se je za nadaljnjih 12 mesecev podaljšala veljavnost njihovih nacionalnih dovoljenj za vstop in bivanje na ozemlju držav članic, navedenih v Skupnem stališču Sveta 2002/400/SZVP (2).

               (2)

               Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za obdobje nadaljnjih 24 mesecev –

         SPREJEL NASLEDNJI SKLEP:
   Člen 1
   Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za obdobje nadaljnjih 24 mesecev od 31. januarja 2014.
   Člen 2
   Svet oceni uporabo Skupnega stališča 2002/400/SZVP v roku šestih mesecev od sprejetja tega sklepa.
   Člen 3
   Ta sklep začne veljati na dan sprejetja.

      V Bruslju, 5. marca 2015

            Za Svet

            Predsednica

         D. REIZNIECE-OZOLA

      (1)  Sklep Sveta 2013/71/SZVP z dne 31. januarja 2013 o začasnem sprejemu določenih Palestincev s strani držav članic Evropske unije (UL L 32, 1.2.2013, str. 19).

      (2)  Skupno stališče Sveta 2002/400/SZVP z dne 21. maja 2002 o začasnem sprejemu nekaterih Palestincev v države članice Evropske unije (UL L 138, 28.5.2002, str. 33).


title: Sklep Sveta 2008/665/SZVP z dne 9. junija 2008 o sklenitvi Sporazuma med Evropsko unijo in Republiko Albanijo o sodelovanju Republike Albanije v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA)

text:
               13.8.2008

               SL

               Uradni list Evropske unije

               L 217/18

         SKLEP SVETA 2008/665/SZVP
   z dne 9. junija 2008
   o sklenitvi Sporazuma med Evropsko unijo in Republiko Albanijo o sodelovanju Republike Albanije v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Svet je 15. oktobra 2007 sprejel Skupni ukrep 2007/677/SZVP o vojaški operaciji Evropske unije v Republiki Čad in Srednjeafriški republiki (1) (operacija EUFOR Tchad/RCA).

               (2)

               Člen 10(3) navedenega skupnega ukrepa določa, da bodo podrobnosti o sodelovanju tretjih držav predmet sporazuma v skladu s členom 24 Pogodbe.

               (3)

               Na podlagi pooblastila Sveta z dne 13. septembra 2004 se je predsedstvo skupaj z generalnim sekretarjem Sveta Evropske unije/visokim predstavnikom za skupno zunanjo in varnostno politiko dogovorilo o Sporazumu med Evropsko unijo in Republiko Albanijo o sodelovanju Republike Albanije v operaciji EUFOR Tchad/RCA, v nadaljnjem besedilu „Sporazum“.

               (4)

               Ta sporazum bi bilo treba odobriti v imenu Evropske unije –

         SKLENIL:
   Člen 1
   Sporazum med Evropsko unijo in Republiko Albanijo o udeležbi Republike Albanije v vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA) se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Evropsko unijo zavezujoč.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Luxembourgu, 9. junija 2008

            Za Svet

            Predsednica

         M. COTMAN

      (1)  UL L 279, 23.10.2007, str. 21.
    ---documentbreak---

               13.8.2008

               SL

               Uradni list Evropske unije

               L 217/19

         PREVOD
   SPORAZUM
   med Evropsko unijo in Republiko Albanijo o sodelovanju Republike Albanije v vojaški operaciji Evropske unije v Republiki Čad in Srednjeafriški republiki (Operacija EUFOR Tchad/RCA)
   EVROPSKA UNIJA (EU),
   na eni strani, in
   REPUBLIKA ALBANIJA,
   na drugi strani,
   v nadaljnjem besedilu „pogodbenici“,
   STA SE OB UPOŠTEVANJU:
   Skupnega ukrepa 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA), ki ga je sprejel Svet Evropske unije,
   povabila Republiki Albaniji, da sodeluje v operaciji pod vodstvom EU,
   uspešnega zaključka procesa oblikovanja sil in priporočila poveljnika operacije EU ter vojaškega odbora EU, da se da soglasje k udeležbi oboroženih sil Republike Albanije v operaciji pod vodstvom EU,
   Sklepa Političnega in varnostnega odbora CHAD/1/2008 z dne 13. februarja 2008 o sprejetju prispevka tretjih držav k vojaški operaciji Evropske unije v Republiki Čad in Srednjeafriški republiki (1),
   Sklepa Političnega in varnostnega odbora CHAD/2/2008 z dne 18. marca 2008 o vzpostavitvi odbora sodelujočih držav za vojaško operacijo Evropske unije v Republiki Čad in Srednjeafriški republiki (2) –
   DOGOVORILI O NASLEDNJEM:
   Člen 1
   Sodelovanje v operaciji
   1.   Republika Albanija se pridruži Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (operacija EUFOR Tchad/RCA) in vsem skupnim ukrepom ali sklepom, s katerimi Svet Evropske unije odloči, da bo razširil vojaško operacijo EU za krizno upravljanje, v skladu z določbami tega sporazuma in vsemi potrebnimi izvedbenimi ukrepi.
   2.   Prispevek Republike Albanije k vojaški operaciji EU za krizno upravljanje ne posega v avtonomijo odločanja Evropske unije.
   3.   Republika Albanija zagotovi, da njene sile in osebje, ki sodelujejo v vojaški operaciji EU za krizno upravljanje, svojo nalogo opravljajo v skladu s:

               —

               Skupnim ukrepom 2007/677/SZVP in morebitnimi kasnejšimi spremembami,

               —

               operativnim načrtom,

               —

               izvedbenimi ukrepi.

         4.   Sile in osebje, ki jih Republika Albanija dodeli operaciji, pri opravljanju svojih nalog in vedenju upoštevajo zgolj interese vojaške operacije EU za krizno upravljanje.
   5.   Republika Albanija pravočasno obvesti poveljnika operacije EU o vsaki spremembi glede svojega sodelovanja v operaciji.
   Člen 2
   Status sil
   1.   Status sil in osebja, ki jih Republika Albanija dodeli vojaški operaciji EU za krizno upravljanje, urejajo določbe o statusu sil, dogovorjene med Evropsko unijo in zadevnimi državami, če takšne določbe obstajajo.
   2.   Status sil in osebja, dodeljenih poveljstvom ali poveljniškim enotam zunaj Republike Čad in Srednjeafriške republike, urejajo dogovori med poveljstvi in zadevnimi poveljniškimi enotami ter Republiko Albanijo.
   3.   Ne glede na določbe o statusu sil iz odstavka 1 je Republika Albanija pristojna za svoje sile in osebje, ki sodelujejo v vojaški operaciji EU za krizno upravljanje.
   4.   Republika Albanija je pristojna za odgovore na vse zahtevke v zvezi z udeležbo v vojaški operaciji EU za krizno upravljanje, ki jih vložijo pripadniki njenih sil in osebja. Republika Albanija je pristojna za uvedbo kakršnih koli ukrepov, zlasti sodnih ali disciplinskih postopkov, zoper svoje oborožene sile in osebje v skladu s svojimi zakoni in drugimi predpisi.
   5.   Republika Albanija se zavezuje, da bo ob podpisu tega sporazuma predložila izjavo o opustitvi zahtevkov do katere koli države, ki je udeležena v vojaški operaciji EU za krizno upravljanje.
   6.   Evropska unija se zavezuje, da bo zagotovila, da države članice ob podpisu tega sporazuma predložijo izjavo o opustitvi zahtevkov v zvezi z udeležbo Republike Albanije v vojaški operaciji EU za krizno upravljanje.
   Člen 3
   Zaupne informacije
   1.   Republika Albanija sprejme ustrezne ukrepe, da zagotovi varovanje zaupnih informacij EU v skladu z varnostnimi predpisi Sveta Evropske unije, kakor so določeni v Prilogi k Sklepu Sveta 2001/264/ES z dne 19. marca 2001 (3) in v skladu z drugimi smernicami pristojnih organov, vključno s smernicami poveljnika operacije EU.
   2.   Če sta Evropska unija in Republika Albanija sklenili sporazum o varnostnih postopkih za izmenjavo zaupnih informacij, se določbe takšnega sporazuma uporabljajo v okviru vojaške operacije EU za krizno upravljanje.
   Člen 4
   Struktura poveljevanja
   1.   Vse v vojaški operaciji EU za krizno upravljanje sodelujoče sile in osebje ostanejo pod polnim poveljstvom nacionalnih organov.
   2.   Nacionalni organi prenesejo operativno in taktično poveljevanje in/ali nadzor nad svojimi silami in osebjem na poveljnika operacije EU. Poveljnik operacije EU ima pravico prenesti svoja pooblastila.
   3.   Republika Albanija ima pri vsakodnevnem vodenju operacije enake pravice in obveznosti kot države članice EU, ki so udeležene v operaciji.
   4.   Poveljnik operacije EU lahko po posvetovanju z Republiko Albanijo kadar koli zahteva umik prispevka Republike Albanije.
   5.   Republika Albanija imenuje višjega vojaškega predstavnika (VVP), ki zastopa njen nacionalni kontingent v vojaški operaciji EU za krizno upravljanje. VVP se s poveljnikom sil EU posvetuje o vseh zadevah v zvezi z operacijo in je odgovoren za vsakodnevno disciplino kontingenta.
   Člen 5
   Finančni vidiki
   1.   Republika Albanija prevzame kritje vseh stroškov, povezanih s svojim sodelovanjem v operaciji, razen če je za stroške zagotovljeno skupno financiranje, kot je predvideno v pravnih instrumentih iz člena 1(1) tega sporazuma in v Sklepu Sveta 2007/384/SZVP z dne 14. maja 2007 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (4).
   2.   V primeru smrti, telesne poškodbe, izgube ali škode, ki jo utrpijo fizične ali pravne osebe iz držav(-e), v kateri(-h) poteka operacija, Republika Albanija, če je ugotovljena njena odgovornost, plača odškodnino pod pogoji iz določb o statusu sil, če takšne določbe obstajajo, kakor je določeno v členu 2(1) tega sporazuma.
   Člen 6
   Dogovori o izvajanju Sporazuma
   Generalni sekretar Sveta Evropske unije/visoki predstavnik za skupno zunanjo in varnostno politiko sklene z ustreznimi organi Republike Albanije vse potrebne tehnične in upravne dogovore o izvajanju tega sporazuma.
   Člen 7
   Neizpolnjevanje obveznosti
   Če ena od pogodbenic ne izpolni svojih obveznosti iz člena 1 do 6, ima druga pogodbenica pravico odpovedati ta sporazum z odpovednim rokom enega meseca.
   Člen 8
   Reševanje sporov
   Spori v zvezi z razlago ali uporabo tega sporazuma se med pogodbenicama rešujejo po diplomatski poti.
   Člen 9
   Začetek veljavnosti
   1.   Ta sporazum začne veljati prvi dan prvega meseca po tem, ko sta se pogodbenici uradno obvestili o zaključku za to potrebnih notranjih postopkov.
   2.   Ta sporazum se uporablja začasno od datuma podpisa.
   3.   Ta sporazum velja ves čas trajanja prispevka Republike Albanije k operaciji.

      V Parizu, dne 13. julija 2008, v angleškem jeziku v štirih izvodih

            Za Evropsko unijo

            Za Republiko Albanijo

      (1)  UL L 56, 29.2.2008, str. 64. Sklep, kakor je bil spremenjen s Sklepom CHAD/3/2008 (UL L 144, 4.6.2008, str. 82)

      (2)  UL L 107, 17.4.2008, str. 60. Sklep, kakor je bil spremenjen s Sklepom CHAD/3/2008.

      (3)  UL L 101, 11.4.2001, str. 1. Sklep, kakor je bil nazadnje spremenjen s Sklepom 2007/438/ES (UL L 164, 26.6.2007, str. 24).

      (4)  UL L 152, 13.6.2007, str. 14.
   IZJAVI IZ ČLENA 2(5) IN (6) SPORAZUMA
   Izjava držav članic EU:
   „Države članice EU, ki se pridružujejo Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (Operacija EUFOR Tchad/RCA), si bodo prizadevale, kolikor to dopuščajo njihovi notranji pravni sistemi, v čim večji meri opustiti zahtevke do Republike Albanije zaradi telesne poškodbe, smrti svojega osebja, škode ali izgube sredstev, ki jim pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje iz Republike Albanije pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo Republiki Albaniji, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja operacije EU za krizno upravljanje iz Republike Albanije pri uporabi teh sredstev.“.

         Izjava Republike Albanije:
   „Republika Albanija, ki se pridružuje Skupnemu ukrepu 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (Operacija EUFOR Tchad/RCA), si bo prizadevala, kolikor to dopušča njen notranji pravni sistem, v čim večji meri opustiti zahtevke do katere koli druge države, sodelujoče v operaciji EU za krizno upravljanje, zaradi telesne poškodbe, smrti svojega osebja, škode ali izgube sredstev, ki ji pripadajo in se uporabljajo v okviru operacije EU za krizno upravljanje, če je takšno telesno poškodbo, smrt, škodo ali izgubo povzročilo:

               —

               osebje pri opravljanju svojih nalog v povezavi z operacijo EU za krizno upravljanje, razen v primeru hude malomarnosti ali namerne kršitve, ali

               —

               uporaba sredstev, ki pripadajo sodelujočim državam v vojaški operaciji EU za krizno upravljanje, pod pogojem, da so bila ta sredstva uporabljena v povezavi z operacijo, razen v primeru hude malomarnosti ali namerne kršitve osebja vojaške operacije EU za krizno upravljanje pri uporabi teh sredstev.“.